陆逞

陸逞（527年—573年6月26日），字季明，初名彥，河南郡洛阳县（今河南省洛阳市）人，祖籍吴郡吴县（今江苏省苏州市），出自吴郡陆氏太尉枝，西魏、北周官员。 陆逞最初名彦字世雄，西魏文帝元宝炬曾和他闲聊说：“你既然温和宽容，为何以世雄为字？况且作为世间的英雄，不是适宜的。对于你的兄弟也不相称。”陆逞因此改名逞，改字季明。陆逞年少时谨慎周密，很早就有名望声誉。哥哥们认为陆逞是父亲最喜爱的儿子，将父亲的爵位中都县伯让封给他。宇文泰赐陆逞姓步陆孤氏。陆逞以羽林监、轻车将军为起家官，出任尚书右丞。当时陆逞的同辈人以勇猛而显贵，只有陆逞既勇猛又温和有礼，西魏文帝因此对他更加礼遇。大统十四年（548年），陆逞出任大丞相府参军事，不久兼任大丞相府记室。保定初年，陆逞屡次升任使持节、车骑大将军、仪同三司，增加食邑一千户，很快升任驾部中大夫，兼领兵部中大夫，又兼领蕃部中大夫。当时朝廷想要任命陆逞出任御正大夫，因为官职犯陆逞父亲陆政的名讳，所以陆逞没有上任，陆逞升任骠骑大将军、开府仪同三司。保定二年（562年）之后，当时以近侍是地位显贵、职司重要的官职，大规模的挑选杰出人才，于是任命李昶、元则、陆逞、唐瑾等人都担任纳言。陆逞又出任司宗中大夫，转任军司马。陆逞的才干见识审慎详明，历任三府，所在之处都有功绩。朝廷嘉奖，陆逞进爵为公。当时有人夜间送给陆逞数十匹轻软的丝织品，陆逞闭门不接受，路过的人了解到后将情况上报，朝廷和民间都称赞陆逞。 天和三年（568年），北齐派侍中斛斯文略，中书侍郎刘逖前来访问。这是北周和北齐第一次修复睦邻友好，因此盛大的挑选使者。当年八月，周武帝宇文邕诏令陆逞作为使者，尹公正作为副使前往回访。陆逞仪容举止美好，善于辞令，敏捷有礼节，北齐人称赞他。陆逞回到京城近郊的地方时，周武帝诏令以辂车仪服的礼遇，在郊外迎接进入，当时的人们都以为荣耀。天和四年（569年），陆逞出任京兆尹，增加食邑总计一千六百户。陆逞的家童夜间回到家中，在路上发现遗失的钱财以及白色绢绸十匹，陆逞寻访失主，当即将钱和绢绸还给他。京城边界有母猪生下几只小猪，十多天后母猪死去。这户人家又有阉割的公猪，就用公猪来哺育小猪，小猪赖此而存活，当时的舆论认为是陆逞的仁政所造成的。陆逞不久升任司会中大夫，外任河州刺史。 晋公宇文护非常看重陆逞的才能，上表任命陆逞为中外府司马，非常重用他。陆逞不久再任司会中大夫，升任小司马。等到宇文护被诛杀，陆逞受牵连被免官。不久，陆逞被起用出任纳言，又因为有病无法处理繁重的事务，就外任都督宜州诸军事、宜州刺史 。按照旧例，刺史接受任命，需要备有外出时的卤簿仪仗。陆逞认为当时恰逢农忙时节，上奏请求停用。周武帝对此深为嘉奖，诏令批准请求，用来表彰陆逞的美好节操。陆逞在宜州施行仁政，官吏百姓都称赞他。宇文赟被立为太子后，陆逞出任太子太保。建德二年五月十一日（573年6月26日），陆逞去世，虚岁四十七，周武帝和太子宇文赟亲临吊丧，朝廷赠予大將軍，建德三年正月十日（574年2月16日）葬于京兆高阳原，儿子陸操继承爵位。 陆载，东晋宋王司马 陆侨，北魏冠军将军、营州刺史 陆政，西魏骠骑大将军、仪同三司、恒州刺史、中都献公 陆通，北周柱国、大司马、绥德定公 郁久闾氏，柔然公主，在陆逞之前去世，与陆逞合葬于高阳原 《文苑英华·卷九百·周太子太保步陆逞神道碑》：公讳逞，字季明，本姓陆，吴郡人也。君子至止，既绍虞宾；凤凰于飞，实兴齐国。南越使者，解汉帝之衣；西陵将军，覆吴王之盖。曾祖载，为宋王司马，留镇关中，赫连之乱，仗剑魏室。黄河参陵，或亡追路；乌江舣船，更无归迹。今为河南洛阳人也。高祖冠军将军、营州刺史。吴人有降附者，悉领为别军。自是官师拥铎，更为吴、越之兵；君子习流，别有楼船之阵。父政，骠骑大将军、仪同三司、恒州刺史、中都献公。太祖扶危济倾，经纶夷阻，报君之耻，远袭平原。以高平霸业所基，委命留事。关中馈食，非直荥阳之师；河内供军，岂但淇园之竹。 　　公秉照晋之灵，降明神之德。猛虎振槛，七年不惊；羝羊触藩，九龄能对。诸兄以公先君爱子，称之曰仁，推而袭封。虽复季末大成之心守节（疑有阙误）既遭熏穴，翻从压纽。太祖初封函谷，始合诸侯，以公词令，参谋机密，故得戎政克宣，师言无漏。赐姓步陆孤氏。委鹿辂而论都，入鸿门而舞剑，方之吹律，绰有余荣。出身羽林监、轻车将军，除尚书右丞。官联会计，务殷平准，水衡贯朽，常平粟红。授使持节、车骑大将军、仪同三司，增邑千户，寻迁驾部中大夫，领兵部中大夫，领蕃部。东京鼎食，先加邓骘之勋；西晋官人，多用山涛之启。岂若五王登朝，必司宾主之礼；六龙御辔，取定鸾和之节。御正以官触父名，不拜。会稽有王会之名，其子不为太守；博陵有王沈之封，其儿不为刺史。迁骠骑大将军、开府，入掌纳言，治司宗伯，又为军司马。职居常伯，勤问于南宫；位管王言，连官于北斗。岂止郊天祀地，龙门嶰谷之声；赞鼓颁旗，白露凉风之月。暗夜有人饷罗数十匹，公闭门不受。行人干触，具以闻奏。朝野称之。太尉扬震，直推故吏之金；凉州张奂，高揖羌人之马。清畏人知，我无惭德。齐国通和封人受使。以公有出境之才，见命张旃之礼。既珠盘歃血，定楚国之连名；弓首登坛，反齐人之侵地。是谓使乎，固称光国。三辅公侯，五陵钟鼎，铜街柳市，尘起风飞。乃授京兆尹，增邑通前一千六百户，余官如故。上林兵息，兰池盗静。不学五阳，平生铸金之术；未同张敞，终日章台之游。家僮暮行还，得遗钱于道，并白絁十匹。公访得其主，即以还之。见金于路，指以示人；得钱于道，留持挂树。方之今日，异代同风。俄迁司会，治小司马。重总六军，再操八柄，考绩入于岁成，论功书之年表。寻授都督宜州诸军事、宜州刺史。露冕观风，停车待雨。百城解印，惮朱穆之威；千里相迎，受王基之德。曾未期月，被敕追还。眷眷吏民，不无河内之请；依依故老，实念黎阳之别。少阳养德，前星守器，尊让齿，必俟贤能。乃授太子太保。方之刘寔，道高于大邦；譬以山涛，荣深于小辇。本有消渴之疾。常饵金石自理，旧疾微增，奄捐馆舍。茂陵之下留封禅之书；校尉之营，惟余服食之器。呜呼哀哉！春秋四十有七，建德二年五月十一日也。天子以大臣之丧，躬辍听讼；东朝以师傅之尊，亲临攒祭。诏赠某官，谥某公，礼也。以今三年正月十日葬于京兆之高阳原。 　　夫人郁久闾，西遇王姬，爱敬肃恭，言容令淑，有闻箴爨，无废纮綖，爰在盛年，先从大夜。今节妇开坟，松柏已拱；季孙成寝，丘陵始同。况复图画贤妃，方在甘泉之室；瘗埋才子，即用高阳之原。 　　公仪表外明，风神内照，器量深沈，阶基不测，事君惟忠，事亲惟孝，言为世范，行为士则，留连坟索，怊怅文词。霜府录于尚书，天官总于司会，出入匡赞，常带数职，身具六龟，腰恒四绶。陈平密谋，既非天子所见；荀彧上策，又非诸侯所闻。其为郡也，惟取赤土封书；其为州也，唯以青盐换杰。留家则千树无资，遗子则一经而已。嫡子操，至性过礼，纯孝不遗。坟前之树，染泪者先枯；庭际之禽，闻悲者则下。铭曰： 　　山连日观，水枕滇机。富春沙起，开阳柱飞。大夫屈节，将军振威。南越受吏，西陵解围。昔我烈祖，垂翅秦中。白马无路，乌江不通。笛吟乡里，琴哀土风。营州恒州，拥讫世载。壮节旃衿，人雄关塞。直河穿赵，平云临代。生谓立功，没为留爱。降兹岳渎，诞此贞明。祥符云气，庆合星精。宫帷定策，殿柱书名。忠泉暗漏，孝笋寒生。世属殷周，时逢楚汉。天下三分，鸿沟一半。以我明略，来参匡赞。日乃再中，天成两旦。递参三事，历副六卿。天师光宅，地载谟明。春官定礼，夏官治兵。谶言默识，温树无名。谦恭周密，言行无乖。忠公兕殪，阴德蛇埋。军国纷总，部领填阶。马不入厩，金不入怀。具瞻惟德，高山惟仰。甲观初登，龙楼初上。东国桓荣，西京疏广。年龄俄顷，风电相推。铭旌两没，池柳双回。茕茕胤子，御疚衔哀。身彰野火，心惧天雷。日月其除，荣终哀始。马归司隶，书还太史。历对天星，坟连地市。山势接飞，松形盖起。德音无绝，平原忽矣。 《周书校勘记·卷三十二·列传第二十四·九》：保定初累迁吏部中大夫历（藩）〔蕃〕部御伯中大夫　文苑英华卷九００庾信步陆逞碑云：“寻迁驾部中大夫、领兵部中大夫、领蕃部”，历官无吏部，又“藩”作“蕃”。北史卷六九陆通附弟逞传也作“蕃”。张森楷云：“加旁非。”按通典卷三九周官品正五命有“蕃部”，张说是，今据改。 《周书·卷三十八·列传第三十》：二年，转御正中大夫。时以近侍清要，盛选国华，乃以昶及安昌公元则、中都公陆逞、临淄公唐瑾等并为纳言。 《北史·卷四十·列传第二十八》：时以近侍清要，盛选国华，乃以昶及安昌公元则、中都公陆逞、临淄公唐瑾等并为纳言。 《周书·卷三十二·列传第二十四》：逞字季明。初名彦，字世雄。魏文帝常从容谓之曰：“尔既温裕，何因乃字世雄？且为世之雄，非所宜也。于尔兄弟，又复不类。”遂改焉。逞少谨密，早有名誉。兄通先以军功别受茅土，乃让父爵中都县伯，令逞袭之。起家羽林监、文帝内亲信。时辈皆以骁勇自达，唯逞独兼文雅。文帝由此加礼遇焉。大统十四年，参大丞相府军事，寻兼记室。保定初，累迁吏部中大夫，历（藩）〔蕃〕部、御伯中大夫，进骠骑大将军、开府仪同三司，徙授司宗中大夫，转军司马。逞干识详明，历任三府，所在着绩。朝廷嘉之，进爵为公。 《北史·卷六十九·列传第五十七》：逞字季明，初名彦，字世雄。魏文帝常从容谓之曰：“尔既温裕，何因乃字世雄？且为世之雄，非所宜也。于尔兄弟又复不类。”遂改焉。逞少谨密，早有名誉。兄通先以军功别受茅土，乃让父爵中都县伯令逞袭之。起家羽林监、周文内亲信。时辈皆以骁勇自达，唯逞独兼文雅，周文由此加礼遇焉。大统十四年，参大丞相府军事，寻兼记室。保定初，累迁吏部中大夫，历蕃部、御伯中大夫，进骠骑大将军、开府仪同三司，徙授司宗中大夫，转军司马。逞干识详明，历任三府，所在着绩。朝廷嘉之，进爵为公。 《周书·卷五·帝纪第五》：八月乙丑，韩国公元罗薨。齐请和亲，遣使来聘。诏军司马陆逞、兵部尹公正报聘焉。 《北史·卷十·周本纪下第十》：八月乙丑，韩公元罗薨。齐人来聘，请和亲，诏军司马陆逞报聘。 《资治通鉴·卷一百七十》：八月，齐请和于周，周遣军司马陆程等聘于齐；九月，丙申，齐使侍中斛斯文略报之。 《周书·卷三十二·列传第二十四》：天和三年，齐遣侍中斛斯文略、中书侍郎刘逖来聘。初修邻好，盛选行人。诏逞为使主，尹公正为副以报之。逞美容止，善辞令，敏而有礼，齐人称焉。还届近畿，诏令路车（饰）〔仪〕服，郊迎而入。时人荣之。四年，除京兆尹。都界有豕生数子，经旬而死。其家又有豮，遂乳养之，诸豚赖之以活。时论以逞仁政所致。俄迁司会中大夫，出为河州刺史。 《北史·卷六十九·列传第五十七》：天和三年，齐遣侍中斛斯文略、中书侍郎刘逖来聘。初修邻好，盛选行人，诏逞为使主，尹公正为副以报之。逞美容止，善辞令，敏而有礼，齐人称焉。还届近畿，诏令路车仪服郊迎而入，时人荣之。四年，除京兆尹。郡界有豕生数子，经旬而死。其家又有豮，遂乳养之，诸豚赖之以活，时论以逞仁政所致。俄迁司会中大夫，出为河州刺史。晋公护雅重其才，表为中外府司马，颇委任之。寻复为司会，兼纳言，迁小司马。及护诛，坐免官。 《周书·卷三十二·列传第二十四》：晋公护雅重其才，表为中外府司马，赖委任之。寻复为司会，兼纳言，迁小司马。及护诛，坐免官。顷之，起为纳言。又以疾不堪剧任，乃除宜州刺史。故事，刺史奉辞，例备卤簿。逞以时属农要，奏请停之。武帝深嘉焉，诏遂其所请，以彰雅操。逞在州有惠政，吏人称之。东宫初建，授太子太保。卒，赠大将军。子操嗣。 《北史·卷六十九·列传第五十七》：顷之，起为纳言。又以疾不堪剧任，乃除宜州刺史。故事，刺史奉辞，例备卤簿，逞以时属农要，奏请停之。武帝深嘉焉，诏遂其所请，以彰雅操。逞在州有惠政，吏人称之。东宫初建，授太子太保。卒，赠大将军。子操嗣。 《艺文类聚·卷四十六·职官部二》：又太子太保中都公陆逞碑铭曰：公本居三吴郡三吴县，丞相逊后也，宋武匡定钟鼎，底平涵洛，公曾祖载，实赞军谋，及反旆南辕，以司武留守，赫连作乱，见拘夏州，以江右名家，为中山太守，地既鲜虞，途通灵寿，呼沱易水，仗武乘边，赵北燕南，申威河外，祖营州使君，长于戎马，称雄朔汉，南中都督，犹缵弈世之基，西校国门，无坠承家之业，公识度深详，摽尚闲远，处众捴谦，居简行敬，风鉴外明，潜机内敏，建章门户，张华成立，○按当作立成。原陵松柏，虞延尽记，昔处文房。又居内职，或传冰华，时游甲邸，魏祖军谋，还豫南陂之宴，梁王师傅，犹对宣室之谈，出内优隆，通籍荣宠，升降荣步，便烦官禁，铭曰：淮海惟杨，具区之薮，水朝江汉，星缠牛斗，盛德遗风，神明厥后，龙章八命，鸾旗四牡，宾阶昔遇，风月相思，卿门今别，宿草何悲，轮环不已，零落无时，永矣元伯，长从此辞。